गुरदासपुर में भीड़ व दंगाइयों से निपटने की प्रैक्टिस; टियर गैस बम चलाने की भी ट्रेनिंग
Punjab (Amritsar) Ajnala Police Station Incident - पंजाब के अमृतसर में अजनाला पुलिस स्टेशन पर हुई हिंसक घटना के बाद पुलिस ने अपने आप को बदलना शुरू कर दिया है।
पंजाब के अमृतसर में अजनाला पुलिस स्टेशन पर हुई हिंसक घटना के बाद पुलिस ने अपने आप को बदलना शुरू कर दिया है। गुरदासपुर के साथ-साथ अन्य कई जिलों में मंगलवार सुबह पंजाब पुलिस ने भीड़ से लड़ने की प्रैक्टिस को शुरू किया। खास बात है कि इसमें पुलिस ने लाठी, टियर गैस जैसे कम घातक हथियारों से भीड़ पर काबू पाने की ट्रेनिंग ली।
गौरतलब है कि बीते दिनों अमृतसर के अजनाला और चंडीगढ़ बॉर्डर पर निहंग जत्थेबंदियों व सिख रेडिकल ग्रुप्स के साथ पुलिस को दो-दो हाथ होना पड़ा। कहीं पालकी साहिब तो कहीं सामने से भीड़ के तेजधार हथियारों से हमला करने पर पुलिस को नुकसान भी पहुंचा और उन्हें पीछे भी हटना पड़ा। जिसके बाद DGP पंजाब ने पुलिस में ऐसी घटनाओं के लिए बदलाव करने की बात कही थी।
टियर गैस का प्रयोग
इस ट्रेनिंग में उग्र भीड़ को बिना अधिक नुकसान पहुंचाए कैसे पीछे हटाना व खुर्द-बुर्द करना है, की ट्रेनिंग दी गई। पुलिसकर्मियों को इस दौरान टियर गैस का प्रयोग कैसे करना है, के बारे में भी बताया गया। इसके कवच की सहायता से पत्थरों व अन्य प्रहारों को रोकने के साथ-साथ लाठियों के प्रयोग की भी ट्रेनिंग दी गई।
मुक्तसर साहिब में हुई थी गतका ट्रेनिंग
इससे पहले पंजाब पुलिस ने श्री मुक्तसर साहिब में अपने जवानों को गतके की ट्रेनिंग शुरू कर दी। बीते दिनों दो जो बड़ी घटनाएं हुई, उनमें निहंग जत्थेबंदियां शामिल थी और तेजधार हथियारों से पुलिस पर हमला किया गया। जिसमें एक एसपी सहित 6 पुलिसकर्मी गंभीर घायल हुए थे। जिसके बाद पंजाब पुलिस को गतके की भी ट्रेनिंग दी जा रही है, ताकि आक्रामक हमले के बीच बचाव किया जा सके।
ये खबरें भी पढ़ें... 
पंजाब पुलिस का हिंसा से निपटने का प्लान:अजनाला कांड के बाद मुक्तसर में गतका सीख रहे; भीड़ रोकने-खदेड़ने की ट्रेनिंग 
पंजाब के अमृतसर में अजनाला पुलिस स्टेशन और बीते दिनों चंड़ीगढ़ में सिख जत्थेबंदियों के साथ हुई झड़प के बाद पंजाब पुलिस ने अपने आप को बदलना शुरू कर दिया है। अमृतसर और चंडीगढ़ दोनों जगहों पर निहंग जत्थेबंदियों ने पंजाब पुलिस पर हमला किया और दोनों घटनाओं में पुलिस को पीछे हटना पड़ा था पूरी खबर पढ़ें
अमृतसर में कट्‌टरपंथी अमृतपाल समर्थकों का थाने पर हमला:बंदूकें-तलवार लेकर घुसे, दबाव में पुलिस आरोपी की रिहाई को तैयार 
पंजाब में गुरुवार को खालिस्तान समर्थक संगठन 'वारिस पंजाब दे' से जुड़े हजारों लोगों ने अमृतसर के अजनाला थाने पर हमला कर दिया। इनके हाथों में बंदूकें और तलवारें थीं। ये लोग संगठन के प्रमुख अमृतपाल सिंह के करीबी लवप्रीत सिंह तूफान की गिरफ्तारी का विरोध कर रहे थे। इनके हमले के बाद दबाव में आई पंजाब पुलिस ने आरोपी को रिहा करने का ऐलान कर दिया (पूरी खबर पढ़ें)